hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy mk hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Հին քաղաքական համակարգը կնքեց մահկանացուն | Forrights.am
Երևանի ավագանու ընտրության նախընտրական փուլում գերիշխել են քաղաքական տեխնոլոգիաները, որոնք լուրջ հետք թողեցին վերջնարդյունքի վրա: Քաղտեխնոլոգիաների կիրառումով հարուստ են լինելու նաև խորհրդարանական արտահերթ ընտրությունները, ինչն ի վերջո բերելու է սպասվող արդյունքը.
«Դա գիտե՞ք ինչի է նման: Մարդիկ երբեք թրիք չեն ուտի, բայց քաղաքական տեխնոլոգիայի միջոցով կան եղանակներ, թե ինչպես ստիպել, որ թրիք ուտեն: Կաշառել, կամ ասել` եթե չուտես, երկիրը տապալվելու է, վախեցնել, կամ ասել` էս թրիքը դու պետք է ուտես հանուն հայրենքի, մեր երկրի ապագայի»:
Պարոն Ղուկասյանի խոսքով`Փաշինյանի իշխանության քաղաքական ֆունկցիան կայանում է քրեական օլիգարխիան արդարացնելը և բերել օլիգարխիայի վիճակի, այսինքն` քրեական բառը մաքրել. «Այս ընտրությւոններում առաջնահերթ շահեց Սերժ Սարգսյանը, որովհետև իր գլխավորած սև ուժերի կազմավորած ընտրական համակարգը անցկացրեց այս ազատ և արդար ընտրությունները, ո՞վ շահեց, շահեց կազինոն: Խոշոր սեփականատերերը պահպանում են իրենց սեփականությունը, և շարունակում են տնտեսության մեջ ազդել, բայց քաղաքականության մեջ ոչ այնքան մեծ ազդեցություն ունենալ: Սա է այս կառավարության ամենամեծ խնդիրը»:
Եվրոպական ուսումնասիրությունների կենտրոնի ղեկավար Արթուր Ղազինյանի կարծիքով` սեպտեմբերի 23-ի ընտրությունները ի ցույց դրեցին ՀՀ քաղաքական համակարգի անառողջ բնույթն ու ընտրողների էմոցիոնալ մոտեցումը առավելապես տեղական նշանակության ընտրական գործընթացների նկատմամբ.
«82% քվեն նորմալ չէ առողջ և մրցակցային ընտրությունների համար, քանի որ պատմության մեջ այդքան ձայներ ստացած քաղաքական ուժերը հետագայում լուրջ խնդիրներ են առաջացրել առաջինը պետության, ապա իրենց համար։ Այս վտանգավոր բարձր տոկոսը վկայում է իրական մրցակցության բացակայության մասին, քանի որ չկա այդպիսի քաղաքական օրակարգ և ծրագիր, որը, բնական մրցակցային պայմաններում, ստանա ընտրողների 82%-ը»։
Ղազինյանը համոզված է` Նիկոլ Փաշինյանն իրականում ցանկանում է Հայաստանը տեսնել ազատ և ժողովրդավարական, այդուհանդերձ, բացարձակ թվերով հաղթանակը լուրջ մտահոգության առիթ է: Եթե արտահերթ խորհրդարանական ընտրությունները կայանան այս տարվա վերջում, ապա խորհրդարանում Փաշինյանի կողմից պաշտպանվող ուժը կամ ուժերի դաշինքը կհավաքի նույն քանակի ձայներ, ինչը լրջագույն ժողովրդավարական խնդիրներ կհարուցի Հայաստանի ներքին և արտաքին վարկանիշի համար.
«Եթե Փաշինյանը որոշի կապիտալիզացնել երեկվա ընտրությունների արդյունքները ԱԺ արտահերթ ընտրությունների միջոցով, ապա գործընթացը կմտնի արդեն Սահմանադրական ճգնաժամի փուլ՝ դրանից բխող բոլոր վտանգավոր հետևանքներով»,- կարծում է Արթուր Ղազինյանը։ Հայաստանը գտնվում է քաղաքական խորագույն ճգնաժամի մեջ, որի հաղթահարման միակ ճանապարհը արտահերթ խորհրդարանական ընտրություններն են, բայց եթե դա տեղի չունենա ՀՀ Սահմանադրությամբ սահմանված կարգով, ապա հետևանքները կլինեն անկանխատեսելի և ծանր։
Ազգային ժողովի Հանրապետական խմբակցությունում նոր խորհրդարանական ընտրությունների անհրաժեշտություն չեն տեսնում: Այդ մասին «Ազատության» հետ զրույցում հայտարարել է խմբակցության ղեկավար Վահրամ Բաղդասարյանը: Այդուհանդերձ, ՀՀԿ-ն պատրաստ է քննարկումների այդ հարցով: Բաղդասարյանը ՀՀԿ-ի համար օրակարգային է համարել ընտրական օրենսգրքի բարեփոխումները, որից հետո, եթե արտահերթի վերաբերյալ Փաշինյանից առաջարկություն ստանան, կմտածեն այդ մասին: Իր հերթին ԱԺ «Ծառուկյան» խմբակցության պատգամավոր Վահե Էնֆիաջյանն է հայտարարել, որ պատրաստ են արտահերթ ընտրությունների հարցով բանակցել Նիկոլ Փաշինյանի կառավարության հետ:
Նշենք, որ կիրակի օրը Նյու Յորքում հայ համայնքի հետ հանդիպմանը վարչապետ Նիկոլ Փաշինյանը հայտարարել է, որ առաջիկայում բանակցություններ կհրավիրի խորհրդարանական արտահերթ ընտրությունների հարցով: «Կար տրամադրություն, որ դրանք անցկացվեն մինչ հաջորդ տարվա հունիս, բայց ընտրությունները պետք է անցկացնենք ավելի վաղ, որպեսզի առավել շուտ սկսենք տնտեսության վերականգնման ընթացքը: Երևանի ավագանու ընտրությունների արդյունքներով բոլորին ակնհայտ է, որ խորհրդարանական արտահերթ ընտրություններն անխուսափելի են, և դրանք պետք է հնարավորինս շուտ տեղի ունենան», — ասել է Հայաստանի վարչապետը:
Նախորդ նյութըՕպերատորի ուսից քաշել և նկարահանմանը խանգարել է. ԽԱՊԿ արձագանքը
Հաջորդ նյութըՎարչապետը ՄԱԿ-ի ամբիոնից բացահայտել է, թե հեղափոխության օրերին ով է իրեն ոգեշնչել
«Շատ վատ եմ: Սրանք մարդակերներ են». Ինչպես է Հայաստանում մահանում հացադուլավորը
Վտանգված է ԵՄ-ի կողմից 2,6 մլրդ եվրո աջակցության տրամադրումը. քաղաքագետ
Հայկազի 20-ամյակը` նրա բացակայությամբ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.